《寄沈菊山》
宋代·张伯垓

八十乾淳老，生涯半子虚。
久无朝士馈，空有故人书。
诗道穷方进，尘缘老尽除。
茫茫天壤阔，谁复是知予。

作者简介：张伯垓，字德象，嘉兴华亭（今上海松江）人。高宗绍兴三十年（一一六○）进士（《南宋馆阁录》卷九）。孝宗淳熙七年（一一八○）任干办审计司（《宋会要辑稿》选举二一之二）。十一年，主管官告院。光宗绍熙三年（一一九二）知徽州（明弘治《徽州府志》卷四）。宁宗庆元三年（一一九七）知绍兴府。五年，以中书舍人兼实录院同修撰。官至吏部尚书（清光绪《嘉兴府志》卷四四）。今录诗三首。